סימון וייל (פילוסופית)

סימון וייל
סימון וייל (בצרפתית: Simone Weil; 3 בפברואר 1909 – 24 באוגוסט 1943) הייתה פילוסופית והוגה דתית יהודיה-צרפתייה, פעילה חברתית, מורה לפילוסופיה, ופעילת מחתרת במלחמת העולם השנייה, נמשכה למיסטיקה ולפילוסופיה הנוצרית, להגותו של אפלטון ולהשקפות הבודהיסטיות.

==ביוגרפיה==
סימון וייל נולדה בפריז ב-1909, אחותו הצעירה של המתמטיקאי אנדרה וייל. הם נולדו למשפחה ממוצא יהודי וחונכו כאגנוסטים. וייל הצטיינה מגיל צעיר, ובגיל 12 שלטה היטב ביוונית עתיקה. היא הגיעה למקום הראשון בכיתתה באקול נורמל סופרייר, לפני סימון דה בובואר, שהגיעה למקום השני.

בשנת 1931 הפכה למורה לפילוסופיה, בזמן שעבדה בעבודות מפרכות בתעשיית הרכב ובחקלאות, מתוך הזדהות עם מעמד הפועלים. היא ראתה עצמה כפציפיסטית, אך בשנת 1936 הצטרפה לרפובליקנים במלחמת האזרחים בספרד, בתפקיד לא צבאי. היא נכוותה קשות ועברה לאסיזי שבאיטליה, כדי להחלים. באסיזי חוותה חוויות מיסטיות הקשורות בישו. היא נמשכה לנצרות הקתולית, אך סירבה לעבור הטבלה, מאחר שבזה לקבלתה של הנצרות את המקרא.

במהלך מלחמת העולם השנייה התגוררה זמן מה במרסיי, וקיבלה הדרכה רוחנית מנזיר דומיניקני. בשנת 1942 נסעה לארצות הברית, ומשם לבריטניה. בלונדון הצטרפה לארגון המחתרת צרפת החופשית. בריאותה הייתה רופפת תמיד, והמאמץ שהשקיעה בפעילות צרפת החופשית גבה את מחירו. בשנת 1943 אובחנה כחולה בשחפת, והיא צוותה לנוח ולאכול היטב. האידיאלים שהאמינה בהם גרמו לה להגביל את עצמה למנות המזון ששיערה שחבריה זוכים להן בצרפת הכבושה, אך יש השערות כי סבלה גם מאנורקסיה והפרעות אכילה אחרות, אך הוריה לא פרסמו את הדברים על מנת לשמור על שמה הטוב. מצבה הידרדר במהירות, והיא נפטרה ב-24 באוגוסט 1943, בת 34 כתוצאה ממחלת השחפת. מרבית הגותה פורסמה לאחר מותה.

ב-2018 התקיים בישראל כנס בינלאומי העוסק בהיבטים תאורטיים, השוואתיים והיסטוריים של הגותה וברלוונטיות שלה לחברה ולפוליטיקה של זמננו.

==תפיסת עולמה והגותה==
מבחר מכתביה בעריכתו של [[אלבר קאמי]]
וייל הכירה את כתבי הקודש הנוצרים ומעט את היהודיים, כך שהפילוסופיה שלה יצאה מתוך עמדה נוצרית מובהקת, אף על פי שחלקים רבים בהגותה אינם תלויים בהכרה הנוצרית שלה, והם ניתנים להילמד ולהיקרא באופן עצמאי.
ליהדות רחשה וייל התנגדות ותיעוב.
מספריה: "ציפייה לאלוהים", "הצורך בשורשים", "הכובד והחסד" (ראה אור בעברית בהוצאת כרמל).

==הגותה שתורגמה לעברית==
* סימון וייל, הכובד והחסד, מבוא: גוסטב תיבון, אחרית דבר: מרסל דיבואה, (תרגום מצרפתית: עוזי בהר), ירושלים: הוצאת כרמל, תשנ"ד 1994
* סימון וייל, האם אנו נאבקים למען הצדק? מבחר כתבים חברתיים ופוליטיים, תרגם מצרפתית: שירן בק, עריכה, אחרית דבר והקדמות: אביעד חפץ ודניס שרביט, הוצאת כרמל ואוניברסיטת בר-אילן, 2019
*סימון וייל, [https://blimabooks.com/products/%D7%94%D7%A2%D7%A8%D7%94-%D7%A2%D7%9C-%D7%91%D7%99%D7%98%D7%95%D7%9C%D7%9F-%D7%94%D7%9B%D7%9C%D7%9C%D7%99-%D7%A9%D7%9C-%D7%94%D7%9E%D7%A4%D7%9C%D7%92%D7%95%D7%AA-%D7%94%D7%A4%D7%95%D7%9C%D7%99%D7%98%D7%99%D7%95%D7%AA?_pos=1&_sid=92a959b61&_ss=r&fbclid=IwAR2e6x82Cypo9h8gSORfQBv0CS7LyHe8LLVHi3GBLlQMKFFiTYuKP3WUDU8 הערה על ביטולן הכללי של המפלגות הפוליטיות], תרגם מצרפתית: דניאל רוזנברג, הוצאת ספרי בלימה, 2022.

==לקריאה נוספת==
<div style="direction: ltr;">
* Paul Giniewski, Simone Weil et la haine de soi ,Berg international, Paris, 1978
* John Hellman, Simone Weil: an introduction to her thought, Wilfried Laurier University Press, Waterloo, Ontario, Canada 1982
</div>

==קישורים חיצוניים==

* 
* [https://orvishua.net/files/files/levinas/mikra.pdf סימון וייל נגד ספרי המקרא], מאמרו של עמנואל לוינס בתרגומו של הרב ד"ר אליהו רחמים זייני, מתוך אתר ישיבת אור וישועה.
* 
* 
* 
* 
* 

* אסף רוט, "ו[https://maala.co.il/%D7%95%D7%9E%D7%94-%D7%90%D7%9D-%D7%A4%D7%A9%D7%95%D7%98-%D7%A0%D7%91%D7%98%D7%9C-%D7%90%D7%AA-%D7%94%D7%9E%D7%A4%D7%9C%D7%92%D7%95%D7%AA-%D7%A1%D7%99%D7%9E%D7%95%D7%9F-%D7%95%D7%99%D7%99%D7%9C/ מה אם פשוט נבטל את המפלגות]?" על "הערה על ביטולן הכללי של המפלגות הפוליטיות", באתר "[https://maala.co.il/ מעלה]", מרץ 2023.

==הערות שוליים==

קטגוריה:פילוסופים יהודים צרפתים
קטגוריה:פילוסופיות יהודיות
קטגוריה:פילוסופים של המאה ה-20
קטגוריה:תאורטיקנים במדע המדינה
קטגוריה:פציפיסטיות
קטגוריה:מיסטיקנים
קטגוריה:צרפתים במלחמת האזרחים בספרד
קטגוריה:בוגרי אקול נורמל סופרייר
קטגוריה:פילוסופיות צרפתיות
קטגוריה:ילידות 1909
קטגוריה:נפטרות משחפת
קטגוריה:יהודים במלחמת האזרחים בספרד
קטגוריה:נשים במלחמת האזרחים בספרד
קטגוריה:נפטרות ב-1943